**ការសម្ភាសរបស់លោកយាយ សួន ធួក**

ក. អ្នកធ្វើការសំភាសន៏ឈ្មោះ ហេង សុជីវី ខ. អ្នកត្រូវគេសំភាសន៏ឈ្មោះ សួន ធួក

ក៖ ជាដំបូងសូមជំរាបសួរម៉ា!!

ខ៖ ចាស!អាកាលពេលប្រវិត្តនឹងខ្ញុំដូចជាអត់បានដឹងទេហើយនឹងមិនចេះនិយាយអីនឹងទៀតនឹងដែលកាលពីសម័យមុននឹងមកនឹង។

ក៖ ចាសចឹងជាដំបូងនឹងខ្ញុំសូមចាប់ផ្តើមដើម្បីនឹងសួរទៅម៉ាសិនណាម៉ាណាចាំម៉ាធ្វើការនិយាយ។ចឹងកាសំភាសន៏ថ្ងៃនេះនឹងគេគ្រាន់តែចង់ក្រងឯសារសំរាប់អោយប្រជាជនកម្ពុជាយើងដែលគាត់មានប្រវិត្តពីមុខមកនឹងដើម្បីនឹងរក្សាវាទុកហើយដូចជាម៉ាជាក់ស្តែងនឹងដែលថាម៉ាបានធ្លាប់ចាំអីគេខ្លះចឹង។

ខ៖ អូ!

ក៖ ចាស!

ខ៖​ យល់ហើយនឹងកាលនឹងវាមិនសូវជាបានចាំអីនឹងទេដូចថាជីវិតរបស់អ៊ុំនឹងដូចថាវារករៀនអីនឹងវាមិននេះទេព្រោះអីវាច្រើនជំនាន់មកហើយនឹង។

ក៖ ចាសម៉ាកើតទាន់ច្រើនជំនាន់ហើយ។

ខ៖ នឹងព្រោះឥឡូវនឹងខ្ញុំវាបានជិត៩០ឆ្នាំទៅ៨០ឆ្នាំហើយវាច្រើនណាស់កាលពីជំនាន់របស់ខ្ញុំនឹងខ្ញុំបានភ្លេចអស់ទៅហើយវាមិនដឹងថាជាស្អីខ្លះនឹងទេ ចាសហើយចឹងទៅខ្ញុំនឹងវាមិនបានដឹងថានឹងត្រូវជានិយាយវាអាម៉េចទេ។

ក៖ ចាសត្រូវហើយម៉ា ចាសចឹងបើសិនជាម៉ាបានភ្លេចចឹងម៉ាប្រាប់ថាម៉ាមិនបានចាំទៅណាម៉ាណា។

ខ៖ នឹងហើយខ្ញុំភ្លេច។

ក៖ ចាសចឹងជាដំបូងនឹងម៉ាមានឈ្មោះអ្វីដែរទៅម៉ា?

ខ៖ ឈ្មោះខ្ញុំនឹងគឺ សួន ធួក នឹងហើយ។

ក៖ ចាសហើយចឹងឈ្មោះម៉ាកាលនៅក្នុងអត្តសញ្ញាប័ណ្ឌនឹងម៉ាមានឈ្មោះអ្វីគេដែល?

ខ៖ ឈ្មោះខ្ញុំនឹងវាមានឈ្មោះចឹងដែលឹនងនៅក្នុងអត្តសញ្ញាប័ណ្ឌនោះ។

ក៖ ចាសចឹងវាល្អម៉េនទែនហើយចឹងម៉ាមានឈ្មោះសំរាប់នឹងហៅក្រៅដែលឬទេ?

ខ៖ អត់ទេ!

ក៖ អត់ទេចឹងណ៎។

ខ៖ ចាស!

ក៖ ឈ្មោះនឹងនរណាគេដែលបានដាក់ឈ្មោះនឹងអោយដល់ម៉ា?

ខ៖ ម្តាយឪពុករបស់ខ្ញុំ។គាត់បានដាក់ឈ្មោះរបស់ខ្ញុំនឹងបានតាំងពីនៅតូចមកនឹង។

ក៖ ចាសម៉ា!

ខ៖ ចាសនឹងម្តាយឪពុករបស់ខ្ញុំនឹងណាដែលគាត់បានដាក់ឈ្មោះនឹងអោយ។

ក៖ ចាសម៉ាហើយទៅកាលនឹងគាត់មានបានប្រាប់ឈ្មោះចឹងដោយសារតែមូលហេតុអ្វីដែលទៅម៉ា?

ខ៖ អត់បានដឹងដែលកាលនឹងគាត់បើមិនបានដាក់ឈ្មោះនឹងអោយទេនឹងវាធ្វើម៉េចនឹងនេះហ​៎។

ក៖ ចាសៗម៉ាហើយម៉ាសព្វថ្ងៃនឹងម៉ាមានព្រះជន្មបានប៉ុន្នានឆ្នាំហើយ?

ខ៖ ខ្ញុំនឹងមានអាយុបាន៧៩ឆ្នាំហើយ។

ក៖ ចឹងអូម៉ាមានអាយុវែងហើយចឹងនោះ។

ខ៖ ចាសខ្ញុំនឹងវាបានកើតនឹងបានតាំងពីជំនាន់មុននឹងមកហើយចឹងខ្ញុំនឹងវាបានកើតឆ្លងកាត់នឹងមកវាបានច្រើនជំនាន់មកហើយថា តែវាបានភ្លេចចឹងណា។

ក៖ ចាសត្រូវហើយម៉ា។

ខ៖ ចឹងហើយនឹងស្មារតីនឹងវាអត់សូវជាបានចាំនោះទេ ។

ក៖ ចាសហើយម៉ាសព្វថ្ងៃនឹងម៉ាមានអាយុបាន៧៩ឆ្នាំហើយចឹងម៉ាណ៎?

ខ៖ ចាសមានអាយុ៧៩។

ក៖ ចាសចឹងខ្លះ១ឆ្នាំទៀតនឹងម៉ាមានអាយុបាន៨០ឆ្នាំហើយចឹង។

ខ៖ ចាស!

ក៖ ចាសហើយចឹងម៉ាសព្វថ្ងៃនឹងម៉ាមានបានចាំថាម៉ាមានបានកើតនៅក្នុងថ្ងៃខែឆ្នាំណាដែរឬទេ?

ខ៖ ហឺមិនបានដឹងថាឆ្នាំណានោះទេតែដឹងថាខ្ញុំនឹងបានកើតនៅក្នុងឆ្នាំរោង ខែផត្របុត។

ក៖ ចាស!

ខ៖ ខែៗអីនឹងថ្ងៃអីនឹងខ្ញុំនឹងវាបានភ្លេចបាត់ទៅអស់ដែលនឹងខ្ញុំវាបានភ្លេចបាត់ទៅហើយណា។

ក៖ ចាសម៉ាហើយម៉ាចឹងស្រុកកំណើតរបស់ម៉ានឹងនៅឯណាដែលទៅម៉ា?

ខ៖ នៅឯនឹងតែម្តងនឹងនៅលើកោះនឹងចាសនៅនឹងកោះឧញ្ញាតីនឹងតែម្តងនឹង។

ក៖ ចាស!

ខ៖ នឹងហើយ

ក៖ ចាសចឹងម៉ាមានទីលំនៅសព្វថ្ងៃនឹងក៏បាននៅនឹងដែរ?

ខ៖ ចាសក៏បាននៅនឹងដែរ។

ក៖ ចាស!

ខ៖ ចាស!

ក៖ ចាសហើយចឹងម៉ាមានកូនចៅបានប៉ុន្នានានាក់ដែរ?

ខ៖ ចាសកូនរបស់ខ្ញុំនឹងកាលនៅពីសង្គមនឹងខ្ញុំមានកូនចៅបាន៥នាក់ដែរ។

ក៖ហឺ!

ខ៖ តាំងខ្ញុំ១ទៀតនឹងវាបាន៦នាក់ហើយមានប្តីរបស់ខ្ញុំនឹងបាន១នាក់ទៀតនឹងវាបាន៧នាក់ដែរនឹងតែដោយថាកាលនៅក្នុងជំនាន់អាពតនឹងគេបានធ្វើការជំលៀសខ្ញុំនឹងចេញទៅហើយគេបានអោយខ្ញុំនឹងទៅនៅនឹងខេត្តពោធិសាត់ចឹង។

ក៖ ចាស!

ខ៖ ហើយគេនឹងបានអោយខ្ញុំទៅយកកូននឹងបានយកប្តីរបស់ខ្ញុំទាំងអស់នឹងទៅហើយបានទៅងាប់ទាំងអស់ទៅដោយសារកាលនឹងវាអត់មានអីស៊ី។

ក៖ ចាស!

ខ៖ ព្រោះអីកាលនឹងវាអត់មានបានបាយហូបចឹងណាកាលនឹងហើយវាបានអោយយើងបានហូបនឹងតែបបរ១កំប៉ុងនឹងវាមិនបានទៅរស់កាលនឹង។

ក៖ ចាសត្រូវ

ខ៖ ចាសចឹងហើយវាមិនអោយរស់នោះទេ

ក៖ ចាសម៉ា!

ខ៖ នឹងហើយងាប់អស់ទៅគ្រាន់តែប្តីរបស់ខ្ញុំនឹងប្តីរបស់ខ្ញុំនឹងបានស្លាប់ទៅអស់តែក្នុងរយៈពេល១ខែនោះទេកាលនឹងតែនៅក្នុងខែអស្សុជនឹង១ទេ។

ក៖ ហឺ!

ខ៖ កាលនឹងវាបានម្លងតែថ្ងៃទេកាលនឹងនោះដែលខ្ញុំនឹងបានចាំណា។

ក៖ ហែ!

ខ៖ នឹងហើយនាង កាលនឹងកូនខ្ញុំនឹងបានស្រែប្រាប់ខ្ញុំណាថាម៉ែអើយខ្ញុំឃ្លានបាយណាស់ ម្តាយអើយខ្ញុំឃ្លានបាយណាស់ បាយឆ្ងាញ់ណាស់ ។

ក៖ ហឺ!

ខ៖ ហើយទៅខ្ញុំនឹងក៏បានរកទៅវិញនឹងវាអត់បានកើត នៅទេកាលនឹងនោះចឹងហើយបានថាខ្ញុំវាសព្វថ្ងៃនឹងវាចេះតែរាងហេយទៅចឹងណាហើយពេលខ្លះនឹងអាណាគេនឹងមកនឹងខ្ញុំចេះតែឆឹងទៅណា។

ក៖ ចាស់!

ខ៖ ចាសចឹងបានថានឹងកាលនឹងខ្ញុំនឹងវាដូចជាពេកវេទនាណាស់កាលនឹងចឹងបានថាខ្ញុំនឹងវាមិនចង់នឹងរំលឹកទេនឹងប៉ុន្នានពីនៃអីចឹងទៅខ្ញុំនឹងថាមិននឹងបានចាំអីនោះបានច្រើនទេ។

ក៖ ចាសម៉ាចឹងហើយខ្ញុំក៏សូមទោសចំពោះកន្លែងនឹងណាម៉ាដែលបានរំលឹកម៉ានូវរឿងរ៉ាវរបស់ម៉ាកាលពីមុនមកនឹងថាតើវាជួបនឹងយ៉ាងម៉េចខ្លះតែរឿងមួយនេះនឹងមិនមែនមានតែម៉ាម្នាក់ឯងនោះទេព្រោះអីកាលនឹងអ្នកដែលមានរ័យប្រដៀងគ្នានឹងម៉ាហើយគាត់ក៏មានរឿងប្រដៀងគ្នាចឹងដែលនឹងម៉ា។

ខ៖​ ចាស!

ក៖​ ចឹងកាលនឹងពួកគាត់មានបានជួបនឹងកាលលំបាកនឹងដូចគ្នាទេចឹងហើយទៅគោលបំណងនៃកាលសំភាសន៏១នឹងគេបានមានគោលបំណងចង់អោយម៉ាបាននិយាយរឿងនៅក្នុងចិត្តនឹងមកដើម្បីអោយវាមានរាងធូរចិត្តហើយណាមួយទៀតនឹងគេក៏ចង់ក្រងប្រវិត្តរបស់ប្រជាជនកម្ពុជាដែលសំរាប់ទុកអោយកូនចៅជំនាន់ក្រោយទៀតនឹងកុំអោយវាបាត់បង់ណាម៉ាណា។

ខ៖ ចាសខ្ញុំយល់ហើយ។

ក៖ ចាស!

ខ៖ ចាសៗ

ក៖ ហើយចឹងដូចជាចៅទួតនឹងចៅលួតរបស់ម៉ាដែលគេបានស្តាប់សំលេងម៉ា១នឹងចឹងហើយគេអាចនឹងបានដឹងថាអូ!នេះគឺជាម៉ារបស់ខ្ញុំនឹងគាត់បាននិយាយអំពីប្រវិត្តរបស់គាត់កាលពីដើមមកនឹងហើយចឹងកាលនឹងគាត់មានប្រវិត្តជូជត់ចេក!

ខ៖ ចាស!

ក៖ អូចឹងគេបានថាអូកាលនឹងម៉ារបស់ខ្ញុំនឹងគាត់គឺជានារីដែលអស្ចារ្យមែនទែនដែលបានខំប្រឹងមកដើម្បីនឹងធ្វើការតស៊ូរហូតមកដល់ពេលថ្ងៃនេះណាម៉ាណា។

ខ៖ ចាសកូនខ្ញុំនឹងវានៅនឹងវាអាបងគេនឹង អាយុគេប្រហែលជាចង់៥០ឆ្នាំហើយ ប្រហែលជា៥០លើសហើយ។

ក៖ ចាស!

ខ៖ នឹងហើយ។

ក៖ ចាសចឹងសព្វថ្ងៃនឹងម៉ាមានកូនទាំងអស់នឹងបានប៉ុន្នានាក់ដែរ?

ខ៖ ខ្ញុំមានកូនទាំងអស់នឹងមានប្រហែលជាបាន៥នាក់ណា។

ក៖ ហើយកូនស្រីបានប៉ុន្នាននាក់ដែលម៉ា?

ខ៖ កូនស្រី២ប្រុស៣នាក់។

ក៖ គាត់មានឈ្មោះអ្វីខ្លះទៅម៉ា?

ខ៖ ចាសគេមួយនឹងមានឈ្មោះអាទី១នឹងឈ្មោះថាណែកអា សាមិធិក មចាន់ណារា បានមកនឹង សមាលីហើយបានមកនឹង ភារម្យ អានឹងមីងស្រី។

ក៖ ចាស!

ខ៖ ចាសបាន៥នាក់នឹង។

ក៖ ហើយចុះស្វាមីរបស់ម៉ានឹងគាត់មានឈ្មោះអ្វីដែរ?លោកតា?

ខ៖ លោកតា ងួន ម៉ន។

ក៖ ចាសហើយកាលនឹងលោកតានឹងលោកយាយនឹងគាត់បានស្រលាញ់គ្នានឹងដោយចិត្តនឹងចិត្តឬក៏អីដែរ?

ខ៖ ហឺកាលនឹងឪពុកម្តាយរបស់ខ្ញុំនឹងគាត់បានរៀបចំអាពាហ៏ពិពាហ៏អោយខ្ញុំនឹងបានយ៉ាងល្អណាស់លោកអោយ។

ក៖ ចាស!

ខ៖ នឹងហើយ

ក៖ ហើយចឹងកាលនឹងម៉ាបានរៀបការនៅក្នុងឆ្នាំណាដែរ?

ខ៖ ហឺកាលនឹងខ្ញុំនឹងវាបានភ្លេចទៅទាំងឆ្នាំអីនឹងទៀត។

ក៖ ចាសចឹងក៏កាលនឹងនៅក្នុងជំនាន់ណាដែល?

ខ៖ កាលនឹងពីសម័យសង្គមនឹងតែម្តងខ្ញុំបានដឹងតែបានការនឹងបានតាំងពីសង្គមនឹងណាកាលនៅក្នុងជំនាន់របស់ខ្ញុំនោះនឹងណា។

ក៖ ចាស!

ខ៖ ចាសហើយកាលនឹងផ្ទះនឹងធ្វើហើយនឹងពេលដែលការខ្ញុំនឹងចឹងហើយផ្ទះនឹងមានអាយុបានជាង៥០ឆ្នាំហើយព្រោះអីពេលនឹងបានធ្វើផ្ទះនឹងហើយនឹងបានខ្ញុំការតែម្តង។

ក៖ អូបានយូរហើយ។

ខ៖ ហើយអានឹងខ្ញុំវាបានចាំថាចឹងឯងបើថាអោយខ្ញុំនឹងទៅនិយាយរឿងឆ្នាំខែអីនឹងខ្ញុំនិយាយមិនចេញនោះទេ។

ក៖ ចាសៗៗ

ខ៖ ចឹងបើនិយាយចឹងខ្ញុំវានិយាយអត់ចេញនោះទេ។

ក៖ ចាសអូហើយចឹងផ្ទះនេះមានអាយុបានជិត៥០ហើយចឹង ចឹងផ្ទះនេះមិនបាននឹងធ្វើការផ្លាស់ប្តូរអីទេណ៎ម៉ាណ៎?

ខ៖ អត់ទេមិនបានផ្លាស់ប្តូរនោះទេ ហើយចឹងផ្ទះនឹងវាមានអាយុបានជាង៥០ឆ្នាំជាងហើយនឹងវាបានជាង៥០ឆ្នាំហើយនឹង ពេលនឹងបានជាខ្ញុំនឹងបាននៅចាំនឹងដោយសារតែកាលនឹងវាបានកាលដែលការខ្លនរបស់ខ្ញុំនឹងណាស់។

ក៖ ចាស!

ខ៖ ហើយពេលនឹងបានធ្វើហើយនឹងបានរៀបការខ្ញុំតែម្តងនឹង។

ក៖ ចាស

ខ៖ នឹងហើយ។

ក៖ ចាស

ខ៖ នឹងហើយកាលនឹងខ្ញុំនឹងបានចាំតែចឹងនោះទេ។

ក៖ ចាសចឹងកាលនឹងផ្ទះនឹងបានកសាងឡើងនឹងដោយការជួលគេឬក៏បានទៅជួលគេចឹងម៉ា?

ខ៖ កាលនឹងបានជួលគេខ្លះចឹងទៅក៏បានធ្វើខ្លួនឯងអីនឹងខ្លះចឹងទៅ។

ក៖ អូ!

ខ៖ ចឹងកាលនឹងនោះលោកឪពុករបស់ខ្ញុំទេណាដែលគាត់បានធ្វើនឹងនោះមិនមែនជាខ្ញុំទេណាចឹងឪពុកខ្ញុំទេដែលគាត់ជាអ្នកធ្វើនឹងព្រោះអីកាលនឹងខ្ញុំនឹងវារាងនៅតូចៗដែរទេកាលនឹងនោះវាមិននៅនេះទេ។

ក៖ ចាសចឹងកាលនឹងផ្ទះនឹងបានធ្វើនៅក្នុងម៉ូតអីដែរកាលនឹងម៉ា?

ខ៖ កាលនឹងបានធ្វើនឹងជាម៉ូតផ្ទះ ប៉ិត អានឹងណា។

ក៖ អូចឹងផ្ទះប៉ិននឹងវាស្អាតចឹងណាម៉ា។

ខ៖ កាលនុងណាម៉ាដុំនឹងមានតែផ្ទះរបស់ខ្ញុំទេកាលនឹងដែលវារាងបានលោភជាងគេនឹងនោះ តែឥឡូវនឹងវារាង

ក៖ ចាសឥឡូវនឹងគេបានឡើងធ្វើផ្ទះថ្មៗ

ខ៖ ចាសនឹងគេនឹងគេបានធ្វើផ្ទះថ្មអស់ហើយ។

ក៖ ចាសប៉ុន្នានផ្ទះនេះជាកេរិ្ត៏ដំណេលម៉ា។

ខ៖ ចាសជាកេរ្តិ៏ដំណែលជារបស់កេរ្តិ៏ដំណែលដែលបានបន្សល់ទុកមកដល់ឥឡូវនឹងចឹងហើយនេះនឹងវារបស់កេរ្តិ៏ឪខ្ញុំហើយនឹង។

ក៖​ហើយចឹងកាលនឹងការសាងសងផ្ទះនឹងបានធ្វើឡើងនឹងបានចំណាយលុយអស់ប៉ុន្នានដែរទៅម៉ាឬក៏មានបានចំណាយនោះទេ?

ខ៖ ហឺ អត់មានថាអត់នោះទេកាលនឹងដូចជាវាអស់ដែលតើនាងតែកាលនឹងវាមិនបានដឹងថានឹងវាអស់ជាប៉ុន្នានចឹងព្រោះអីខ្ញុំនឹងវាមិនបានដឹងនោះទេព្រោះអីកាលនឹងឈើនឹងវាក៏បានថោកហើយចំណែកឯឈើនឹងវិញនឹងក៏វារាងថ្លៃដែរចឹងណាស់។ នឹងហើយ

ក៖ កាលនឹងយើងបាននឹងទិញឈើគេដែលដ៏ម៉ានែល។

ខ៖ ចាសបានទិញគេមកតើកាលនឹងព្រោះអីកាលនឹងគេបានយកមកចកនៅក្នុងជិតនៅកន្លែងជិតនៅកំពង់ទឹកយើងនឹងមកម៉េចចឹងទៅណា ចាសហើយចឹងកាលនៅក្នុងសម័យកាលពីជំនាន់ដើមនឹងកាលនឹងវាមិនទាន់ជាមានអីណាដូចជាឥឡូវនោះទេព្រោះអីកាលនឹងគេបាននាំគ្នានឹងទៅដងទឹកនឹងជាមួយនឹងក្អមនឹងយកមកដាក់នៅក្នុងពាងចឹងទៅកាលនឹងនោះ!

ក៖ ចាសម៉ាចឹងត្រូវហើយកាលនឹងនោះ ហើយកាលនឹងលោកឪពុកនឹងអ្នកម្តាយរបស់ម៉ានឹងតើគាត់មានឈ្មោះអ្វីគេខ្លះដែរ?

ខ៖ គាត់មានឈ្មោះដូចគ្នានឹងម្តាយរបស់ខ្ញុំនឹងគាត់មានឈ្មោះថាសួន ហើយម្តាយរបស់ខ្ញុំនឹងគាត់ក៏មានឈ្មោះថាសួននឹងដូចគ្នាដែរនឹងចាស។

ក៖ ចុះចំណែកឯនាមត្រកូលរបស់ពួកគាត់ទាំង២វិញ?តើនាមត្រកូលរបស់គាត់នឹងមានឈ្មោះដូចគ្នាដែរឬទេ?

ខ៖ ចាសមួយមានឈ្មោះថា ឆាយ សួនហើយមួយទៀតនឹងមានឈ្មោះថាស្វាយ សួន។

ក៖ ចាស!

ខ៖ នឹងហើយ

ក៖ ចាសហើយចុះពួកគាត់ទាំងអស់គ្នានឹងតើពួកគាត់មានទីលំនៅឯណាដែលសំរាប់ពួកគាត់ទាំង២នាក់នឹង?

ខ៖ អីឪពុករបស់ខ្ញុំនឹងគាត់មានទីលំនៅនៅខាងឯព្រៃឈរឯនោះ នៅក្នុងស្រុកដែលគេបានហៅថាសែកយំចឹងណាហើយចំណែកក្នុងស្រុកនឹងផ្ទាល់គឺមានទីតាំងនៅក្នុងខេត្តកំពង់ចាមយើងនោះអី។

ក៖ ចាស!

ខ៖ នឹងហើយ

ក៖ ចំណែកឪពុកម្តាយរបស់ខ្ញុំនឹងគាត់មានទីលំនៅនៅនឹងក្នុងភូមិនឹងតែម្តងនឹង។

ខ៖ ចាសចឹងកាលនឹងស្រុកកំណើតរបស់ម៉ានៅក្នុងទីនេះហើយចំណែកឯឥឡូវនឹងម៉ាក៏មានស្រុកទីនេះដែរ?

ក៖ ចាស!

ខ៖​គាត់មាននៅទីនេះដែរនឹង។

ក៖ ចុះម៉ាមានបងនឹងប្អូនចំនួនប៉ុន្នាននាក់?

ខ៖ បងប្អូនរបស់ខ្ញុំនឹងពួកគាត់បានស្លាប់អស់ហើយ។

ក៖ តើពួកគាត់មានឈ្មោះអ្វីខ្លះទៅម៉ា?

ខ៖ អីកូនទី១នឹងគេមានឈ្មោះថាឡុនយី ហើយនឹងនាង វ៉ាន ហើយប្អូនយ៉ង ប្អូនម៉ុន ហើយនឹងមិនបានដឹងជាមាននរណាគេទៀតទេនេះ។ ខ្ញុំបានភ្លេចបាត់ទៅហើយ។ ហើយចឹងកាលនឹងវាមានបានមកៗៗៗខ្ញុំនឹងបងយឺនមួយនាក់ទៀត។

ក៖ ចាស!

ខ៖ នឹងហើយ

ក៖ ចាស!

ខ៖ អស់ហើយ

ក៖ អូចឹងសោកស្តាយណាស់ចឹង។ហើយចឹងបងប្អូនរបស់ម៉ានឹងមានស្រីប៉ុន្នាននាក់ហើយប្រុសមានប៉ុន្នាននាក់ដែរ?

ខ៖ មានប្រុសតែ១នាក់គត់តែអូមានប្រុសចំនួន២នាក់ប្រុសនឹង

ក៖ អូប្រុសចំនួន២!

ខ៖ កូនទី៣នឹងទី៥។

ក៖ ហើយចុះកាលនឹងម៉ាមានអាយុបានប៉ុន្នានឆ្នាំហើយ?

ខ៖ កាលនឹងខ្ញុំប្រហែលជានៅអាយុខ្ពង់អើយ….

ក៖ ជាង៣០ឆ្នាំហើយ?

ខ៖ អើយ!

ក៖ កាលនឹងនៅក្នុងជំនាន់អាពតម៉ា!

ខ៖ ហាស!

ក៖ កាលម៉ានៅក្នុងជំនាន់អាពតនឹងម៉ាមានអាយុបានប៉ុន្នានឆ្នាំហើយ?

ខ៖ កាលនៅក្នុងជំនាន់ពពតនឹងខ្ញុំមានអាយុនឹងវាបានខ្ពង់៤០អីហើយ

ក៖ ចាស!

ខ៖ ចាស!

ក៖ ចុះបងប្អូនរបស់ម៉ាកាលនៅក្នុងជំនាន់អាពតនឹងបានស្លាប់ទៅនឹងវាស្លាប់ទៅទាំងអស់គ្នាតែម្តង?

ខ៖ ចាសបានស្លាប់ទៅនឹងទាំងអស់គ្នាតែម្តងស្លាប់ទៅនឹងអាលីង។

ក៖ ចុះលោកយាយនឹងលោកតាដែរត្រូវជាឪពុកម្តាយរបស់ម៉ាវិញ?

ខ៖ កាលចំណែកឯឪពុកម្តាយរបស់ខ្ញុំនឹងគាត់ទាំង២បានស្លាប់ទៅនឹងមុនសម័យអាពតនោះទេកាលនឹងនឹងហើយប៉ុន្តែនឹងបងៗរបស់ខ្ញុំនឹងពួកគាត់បានស្លាប់នឹងក្នុងអាពតទាំងអស់នឹងហើយ។

ក៖ ទាំងស្វាមីដែរ?

ខ៖ នឹងហើយគឺទាំងអស់តែម្តងទាំងប្តីខ្ញុំទាំងអីនឹង។

ក៖ ចាស ហើយកាលនឹងគេមិនបាននឹងជំលៀសនោះទេ?

ខ៖ ចាសអត់ទេគេមិនបានជំលៀសនោះទេនៅតែក្នុងនឹង។

ក៖ ចាសហើយចឹងចុះម៉ានឹងក្រុមគ្រួសារគឺនៅជាមួយនឹងគ្នា?

ខ៖ អត់នោះទេកាលនឹងគេបានធ្វើការជំលៀសចេញ កាលនឹងគេបានជំលៀសពួកគាត់ចេះចឹងទៅហើយក៏ឪពុករបស់ខ្ញុំនឹងគាត់ស្លាប់នៅនឹងនឹងនោះទេអត់មានស្លាប់នៅនឹងឯណានោះទេអានឹងវាក្នុងសម័យស្រុកនឹងវានៅសានត្រានទេណា ។

ក៖ ចាស!

ខ៖ ហើយក៏បានដល់ពេលផុតពីជំនាន់របស់ឪពុករបស់ខ្ញុំទៅនឹងកាលនឹងឪពុករបស់ខ្ញុំនឹងគាត់បានទាន់នៅក្នុងសម័យអាពតនឹងដែលតែគេបានធ្វើការជំលៀស ។

ក៖ ចាស!

ខ៖ គេបានធ្វើការជំលៀសនឹងទៅនៅនឹងឯសំលូតនឹងជាមួយនឹងខ្ញុំទៅណា ហើយចឹងទៅពេលនឹងគាត់បានឈឺគាត់ចេះតែឈឺហើយគាត់ចេះតែថាកូនអើយយកឪទៅផ្ទះហើយចំណែកខ្ញុំកាលនឹងមានណា ខ្ញុំនឹងគេមិនបាននឹងអោយខ្ញុំនឹងនឹងទៅឯណានោះទេកាលនឹង។

ក៖ អូ!

ខ៖ នឹងហើយ គេមិនអោយយើងនឹងទៅណា។

ក៖ ចឹងកាលនឹងបើគេមិនអោយម៉ាទៅណាចឹងម៉ាមិនអត់សុខហើយ?

ខ៖ ហឺកាលនឹងវាអត់សុខនឹងហើយពេលឈឺអីនឹងគេបានអោយថ្នាំយើងដែរតែវាជាប្រភេទថ្នាំគ្រាប់ដូចអាចម៏ទន្សាយដែលសំរាប់នឹងមើលជំងឺអោយយើងនឹងរាងរបស់វានឹងរាងតូចៗហើយខ្មៅៗហើយគេបានយកមកអោយយើងនឹងលេប។

ក៖ ហឺចឹងកាលនឹងគាត់បានលេបបាត់ដែរឬទេម៉ា?

ខ៖ ហឺមានអីកាលនឹងគាត់មានបាននឹងលេបអីណាគាត់បានស្លាប់ទៅនឹងបណ្តោយទៅ។

ក៖​ចាស!

ខ៖ កាលនឹងគាត់បានស្រែរកផឹកទឹកដោះគោតែកាលនឹងមានឯណាទៅនាងអើយចឹង។

ក៖ ចាស!

ខ៖ ដល់ពេលហើយទៅពេលឪពុករបស់ខ្ញុំគាត់បានស្លាប់ទៅបាត់ចឹងគេបានយសពរបស់ឪពុកខ្ញុំនឹង យកអីនឹងដែលកាលនឹងគេបានអោយយកសពគាត់នឹងយកមកផ្ទះនឹងតែកាលនឹងឆ្អឹងរបស់គាត់នឹងមិនបានដឹងថាពេលនឹងគេបានយកឆ្នឹងរបស់គាត់នឹងទៅក្រវេញចោលទៅឯណានោះទេកាលនឹងវាអត់បានដឹងដែរនឹងដល់ពេលរួចហើយនឹងបានដឹង។ ហើយកាលនឹងគេបានធ្វើការជំលៀសខ្ញុំនឹងទៅដល់ខេត្តពោធិសាត់ទៀត ។

ក៖ ហឺ!

ខ៖ ខ្ញុំនឹងគេបានជំលៀសនឹង២ទៅ៣កន្លែងឯនោះកាលនឹងខ្ញុំគេបានជំលៀសពីកោះឧញ្ញាតីនឹងហើយនឹងក៏គេបានធ្វើការជំលៀសទៅខាងឯនោះខាងឯវិហារសួនយើងនឹងណា។

ក៖​ចាសម៉ា!

ខ៖ នឹងហើយ គេបានអោយទៅនៅនឹងសារុងព្រះវិហារសួរនឹងកាលនឹងគាត់បានអោយបានប៉ុន្នាននោះទេកាលនឹងគេបានឡើងកាប៉ាលនឹងកាណូតទៅ

ក៖ គេអោយបានធ្វើដំណើរតទៅទៀត។

ខ៖ នឹងកាលនឹងគេបានអោយធ្វើដំណើរនឹងអោយតទៅទៀតហើយគេនឹងបានអោយទៅនៅឯនឹងយើងណែកនៅឯរថភ្លើងនឹងឯនែក នៅឯស្អីគេនេះនឹងវាបានភ្លេចបាត់ទៅហើយកាលនឹងចឹងហើយបានជាគេនឹងបានអោយខ្ញុំនឹងឡើងរថភ្លើងនឹងបានទៅទៀត។

ក៖ ហឺ!

ខ៖នឹងហើយរួចបានទៅដល់នឹងហើយនឹងគេបានអោយនឹងដាក់យើងនឹងនៅក្នុងរទេះគោនៅឯកន្លែងនឹងកាលនឹង។

ក៖ ចាសចុះកាលនឹងហេតុអ្វីបានជាគេធ្វើការជំលៀសម៉ានឹងបានជាច្រើនដងចឹង?

ខ៖ នឹងម៉េចទេកាលនឹងនរណាទៅដឹងគេក្មួយអើយ!

ក៖ ចុះកាលនឹងឪពុកម្តាយអីនឹងកាលនឹងម៉ាមានមុខរបរជាអ្វីដែរម៉ាមានមុខរបរធ្វើអ្វីដែរ?

ខ៖ កាលនឹងខ្ញុំគ្មានបានទៅធ្វើអីទេកាលនឹងខ្ញុំគ្រាន់តែជាអ្នកត្បាញ់នឹងរវៃនឹងជាធម្មតានឹង។ ហើយកាលនឹងចំណែកប្តីរបស់ខ្ញុំវិញនឹងបានជាគាត់ជាអ្នកដែរបានធ្វើការនឹងហើយ។

ក៖ កាលនឹងគាត់មានមុខរបរជាអ្វីដែរទៅម៉ា?

ខ៖ ហូយកាលនឹងគាត់នឹងបានត្រឹមធ្វើការងារជាអ្នកដែរបើកសំពលឡាននឹងណាកាលនឹងសំរាប់នឹងបើកអីនឹងសំរាប់តែនឹងធ្វើការចិញ្ចឹមជីវិតបានតែបន្តិចបន្ទួចនឹងបានខ្លះចឹង តែការនឹងគាត់បានធ្វើការងារនឹងនៅក្នុងរដ្ឋណាកាលនឹងនោះ។

ក៖ ចាសហឺ កាលនឹងគេបានជំលៀសម៉ាទៅជាច្រើនកន្លែងចឹងគេបានប្រើម៉ាអោយទៅធ្វើអ្វីគេខ្លះទៅកាលនឹង?

ខ៖​ហឺកាលនឹងវាអោយយើងនឹងធ្វើនឹងកាលនឹងវា…ធ្វើអោយខ្ញុំនឹងមិនចង់នឹងនិយាយនោះទេកាលនឹងបើនឹកឃើញទៅនឹងខ្ញុំចង់តែស្រកទឹកភ្នែកនឹងទេ កាលនឹងវាវេទនាណាស់នាងអើយកាលនឹងវាអោយយើងនឹងស៊ីអីមិនឆ្អែកហើយនឹងវាប្រើ កាលនឹងម៉ានឹងជាប់គុកទៀតនឹងណាកាលនឹងខ្ញុំបានជាប់គុកកាលនៅក្នុងសម័យអាពតនឹង អារឿងស្រូវអង្កនឹងវាមិនទៅខ្លះអីនោះទេកាលនឹងវារើសតែស្រូវស្រែនឹងក៏វាស៊ីមិនទៅអស់ដែល តែកាលនឹងគេមិនអោយយើងនឹងទៅរើសទៀតនឹងហើយ។ គេមិនអោយយើងរើសទេ។

ក៖ ហឺកាលនឹងស្តោយណាស់ វាសុខចិត្តអោយយើងនឹងអត់ចឹងណាម៉ាណេស? វានឹងអាក្រក់តែម្តងនឹង។

ខ៖ កាលនឹងវាសុខចិត្តអោយយើងនឹងអត់កាលនឹងវាយកពួកយើងនឹងទៅហើយកាលនឹងណាបើថាពេលដែលវាបានយកពួកយើងនឹងទៅហើយនឹង វាអាចនឹងវៃចោលទៅនឹងភ្លាមៗនឹងវាមិនទៅកើតនឹងចឹងហើយបានជាវានឹងធ្វើបាបចឹងដោយការបង្អត់គ្រប់អង្ករនឹងចឹង អានឹងវាចឹងឯចាស។ នឹងហើយអង្ករ១កំប៉ុងអីនឹងបានបបរ១ខ្ទះនៅចឹងហើយអង្កបាន២ទៅ៣គ្រាប់នឹងហើយចំណែកឯបន្លែអីនឹងបានជាគេនឹងបានស៊ីនឹងដូច…កាលនឹងថាសត្វជ្រូកទៅវាស៊ីចឹងហើយកាលនឹងវាធ្វើអោយស៊ីនឹងអោយដូចទៅនឹងកាលនឹងវាជាងសត្វជ្រូកទៀតនឹងកាលនឹងចៅអើយវារកអីនឹងទៅប្រៀបធៀបមិនបាននោះទេចៅអើយ។

ក៖ ចាសហើយចឹងកាលនឹងគេបានធ្វើបាបយើងនឹងច្រើនពេក។

ខ៖ នឹងហើយវាហួយហើយ

ក៖ ហើយចឹងកាលនឹងម៉ាគេបានធ្វើបាបម៉ាដូចជាមានធ្លាប់វ៉ៃម៉ាដែរឬទេ?

ខ៖ ធ្លាប់កាលនឹងគេបានធ្លាប់វ៉ៃ ដែលកាលនឹងនោះឥឡូវនឹងខ្ញុំនឹងវាមិនចង់នឹងនិយាយអីនោះទេកាលនឹងខ្ញុំនឹងវាបានឆ្អែកណាស់ មុននឹងបានរស់នឹងវារស់បានដោយវេទនានឹងហើយផលរបស់ខ្ញុំនោះទេនឹងហើយ កាលនឹងដើរទៅទាក់នឹងខ្សែតែប៉ុណ្ណឹងទេកាលនឹងក៏ម៉ានឹងដួលដែលកាលនឹងហើយកាលនឹងវាថាស្គមនោះស្គមបើមើលទៅរូបវិញនឹងវាមិនដូចស្អីនោះទេកាលនឹងវាវេទនាណាស់ម្ចាស់ថ្លៃអើយកាលនឹងវាវេទនាណាស់។

ក៖ ចាសកាលនឹងវាបានធ្វើបាបម៉ាចឹងហើយចុះគេផ្សេងៗទៀត តើពួកគាត់ទៅជាមួយនឹងម៉ាចឹងគាត់ចឹងដែរ?

ខ៖ ដូចគ្នានឹងកាលនឹងពួកគេនឹងបានងាប់អស់ អាបងប្អូនដែលបានជំលៀសទៅទាំងប៉ុន្នានៗនឹងអាខ្លះទៅណឹងបានគេយកទៅសំលាប់ចោលនឹងដាច់ពូជទៅម៉ាតៗៗអស់អាលីងៗៗតែម្តងនៅតែរោងទទេទេ។

ក៖ ហឺ!

ខ៖ អារោងដែរបានធ្វើសំរាប់នឹងអោយយើងនៅនឹងណា។

ក៖ ចាស!

ខ៖ ចាសនឹងហើយ

ក៖ ចាសចឹងកាលនឹងម៉ាមានសំណាងម៉ែនទែន កាលនឹងបានម៉ាតស៊ូបានមករួច!

ខ៖ ចាសបានតស៊ូមករួចនឹងកាលនឹងខ្ញុំនឹងវាមិនបាននឹងស្មមថាថាខ្ញុំនឹងបានប៉ុណ្ណឹងនោះទេនាងអើយ។

ក៖ ការនឹងគេផ្សេងៗទៀតនឹងគេបានតស៊ូដូចម៉ាផង?

ខ៖ មានកាលនឹងមានគេយកកូនទៅនឹងមានគេនៅរស់ខ្លះចឹងដែរ?

ក៖ អូកាលនឹងអ្នកដែលបានគេជំលៀសទៅជាមួយនឹងម៉ានឹងមានគេបាននៅរស់ចឹងដែរណ៎ម៉ាណ៎?

ខ៖ មានគេនៅរស់ ណែកាលនឹងគេបានទៅនឹងគេធ្វើការជំលៀសនឹងទៅជាមួយនឹងគ្នាប៉ុន្នាននឹងគេបានអោយទៅធ្វើការនៅក្រុមខុសគ្នាចឹងណា។

ក៖ ចាស!

ខ៖ មួយគេនៅឯជើងចឹងទៅហើយមួយទៅគេបាននៅនឹងខាងត្បូងចឹងទៅចឹង ហើយមួយនៅឯលិចចឹងទៅណានៅឯខេត្តនឹងវាខុសៗគ្នា។

ក៖ ចាស!

ខ៖ វានៅខុសៗគ្នាននឹងប៉ុន្តែកាលនឹងវាមានដោយកន្លែងទេកាលនឹងវាមាននៅកន្លែងខ្លះចឹងទៅក៏វារាងស្រួលទៅហើយកន្លែងខ្លះទៅក៏គេបានធ្វើការរឹតបន្តឹងទៅ។

ក៖ ចាស!

ខ៖ ហើយកាលនឹងបើមិនស្រួលនឹងមិនបានរស់នោះទេ។

ក៖​ចាសត្រូវហើយម៉ាចឹងកាលនឹងវាលំបាកខ្លាំងមែនទែនកាលនឹង ហើយចឹងកាលនឹងម៉ាបានចង់ចាំទិន្នភាពអីគេខ្លះដែរធ្វើអោយម៉ាបាននឹងឃើញមក ដូចជាកាលនឹងគេបាននឹងធ្លាប់ធ្វើអ្វីនៅក្នុងសម័យនឹងដែលធ្វើអោយម៉ាមានការចង់ចាំជាងគេ?

ខ៖ កាលនឹងមានធ្វើអីកាលនឹងគេបានអោយម៉ានឹងបានទៅស្ទួងស្រូវនឹងចឹងហើយកាលនឹងបានជាម៉ានឹងគេបានធ្វើអីនឹងក៏ម៉ាទៅធ្វើ គេអោយទៅរីកអីចឹងហើយគេបានអោយទៅរីគាស់អីចឹងនោះ។

ក៖ ចាស!

ខ៖ កាលនឹងវាចេះតែប្រើយើងហើយ។

ក៖ ចឹងកាលនឹងគេបានចេះប្រើម៉ារហូតចឹង?

ខ៖ គេនឹងបានប្រើយើងនឹងទៅរហូតនឹង។

ក៖ ចឹងកាលនឹងគេបានអោយម៉ាធ្វើការប៉ុន្នានម៉ោង?

ខ៖ កាលនឹងមិនបានដឹងថាដ៏ម៉ោងម៉ាអីម៉ានោះទេកាលនឹងខ្ញុំនឹងតែកាប់ទៅអោយវានឹងអោយហើយ។

ក៖ ចាសនឹងតែហើយ។

ខ៖ ហើយកាលនឹងវាមានក្រចែលវានឹងអោយតែដល់ពេលម៉ោង៣យប់នឹងវាដើរហៅគេហើយ កាលនឹងវានៅម៉ោង៣អីនឹងវាមិនទាន់នឹងភ្លឺចឹងណាកាលនឹង វាមានការដើរហៅនឹងអោយទៅឯសមរភូមិវាងនឹងកាលនឹងម៉ោង៣អីនឹងត្រូវក្រោកទៅហើយ។

ក៖ ហើយដល់ពេលព្រឹកឡើងអឺកាលនឹងពេលដល់ល្ងាចបានចូលផ្ទះ?

ខ៖ អត់ទេកាលនឹងបើនៅឯណានឹងនៅនឹងហើយ កាលនឹងគ្មានទៅបានចូលទេ

ក៖ អុស!

ខ៖ កាលនឹងដូចថាចៅឯព្រឹកចឹង ដូចថាបានអោយយាយនឹងព្រឹកនឹងហើយយាយនឹងទៅធ្វើការងារនៅឯនេះចឹងហ៎ ថានៅឯចំការនៅឯផ្ទះនោះចុះ ចឹងនិយាយត្រឹមផ្ទះនឹងចុះអោយបានជិត ហើយដល់ពេលដែលបានទៅចឹងទៅក៏ទៅនឹង។

ក៖ ចាសចឹងកាលនឹងពេលដែលបានទៅធ្វើការងារនឹងហើយនឹងទៅនៅកន្លែងនឹងតែម្តង?ហើយកាលនឹងចំពោះឯទឹកភ្លើងនឹងខោអាវអីនឹងធ្វើយ៉ាងម៉េចទៅកាលនឹងយើងធ្វើកាលស្ពាយយកទៅតែម្តង?

ខ៖ ខោអាវនឹងខ្ញុំប្រាប់ទៅណាកាលនឹងពេលដែលខ្ញុំនឹងវាមិនទាន់នឹងបានជាប់នៅក្នុងគុកចឹងគ្រាន់បាន បានទឹកអីនឹងបានមុជទឹកចឹងណា។

ក៖ ចាស!

ខ៖ ចឹងកាលនឹងទាល់តែវានឹងបានអោយយើងទៅនឹងបានបានមិនសិនជាវានិងមិនអោយទៅទេគឺអត់។ហើយចំណែកឯខោអាវវិញនឹងគឺបានកើតជាចៃនៅក្នុងខ្លួននឹង កាលនឹងចៃនឹងវានៅក្នុងសំពត់របស់យើងនឹង។

ក៖ ចាសចឹងកាលនឹងដោយសារតែកាលនឹងយើងខានងូតទឹកយូរណែម៉ាណែ?

ខ៖ ហឺកាលនឹងមិនបាននឹងថាកាលនឹងវាមានទឹកនឹងនៅកន្លែងណាទេចៅអើយកាលនឹងនោះចៅអើយៗកាលនឹងយើងបានដើរទៅនឹងសមរភូមិវានឹងវាវេទនាណាស់។

ក៖ ហឺ!

ខ៖ កាលនឹងម៉ាណាចយើងនឹងវាស្រែកទឹកនឹងពេលដែលបានឃើញអាអន្លុងគោនោះកាលនឹងយាយនឹងបានដាច់ចិត្តថាមិនទៅខ្ពើមមិនអីនោះទេកាលនឹងព្រោះវាស្រែកណាស់។

ក៖ ចាស!

ខ៖ ហើយដល់ពេលដែលយកមាត់យើងនឹងទៅហឺតទឹកនឹងនឹងទៅកាលនឹងមានឈ្លឺងនឹងវាទៀម អីយវាវេទនាណាស់ចៅ បានថាចៅអើយកុំសួរយាយទៀតយាយហត់ណាស់បើនិយាយនឹងនិយាយវាមិនទៅអស់នោះទេ។

ក៖ ចាសៗ

ខ៖ កាលនឹងបើនិយាយនឹងប៉ុន្នាននឹងក៏វានឹងមិនទៅអស់ដែលជីវៈប្រវត្តិនឹងនោះអាប្រវត្តិអាពតនឹងនោះខ្ញុំវាមិនចង់នឹងនិយាយទេ។

ក៖ ចាស!

ខ៖ ចាសចឹងបានហើយតែប៉ុណ្ណឹងចុះ!

ក៖ ចាសអរគុណច្រើនម៉ាសំរាប់នឹងការសំភាសន៏ហើយអើយ ឥឡូវនឹងអត់សួរទៅរឿងនៅជំនាន់អាពតទៀតនោះទេថាវាបិតនៅត្រង់នឹងតែម្តងទៅណាម៉ា!

ខ៖ អឹម!

ក៖ ចឹងសួរពីក្តីស្រមៃរបស់ម៉ាវិញថាកាលដែលពេលម៉ានៅពីក្មេងនឹងនៅពីតូចមកនឹងថាពេលនឹងម៉ាមានបាននឹងធ្លាប់ស្រម៉ៃចង់ធ្វើអ្វីដែរឬទេម៉ា?

ខ៖ អត់ទេកាលនឹងគ្មានទេ គ្មានដែរនឹងចង់ធ្វើអីនោះទេចៅ កាលនឹងដឹងតែ១ស្រករខ្ញុំនឹងគ្មាននរណាគេចេះនឹងចង់ថានឹងទៅធ្វើជាស្អីៗនឹងគឺថាអត់ទេកាលនឹងដឹងតែពី កាលនឹងធ្វើចំការហើយដល់ពេលព្រលឹមឡើងចឹងទៅបានដាក់ត្បាញ់ទៅកាលនឹងបើថាដល់ពេលខែដាក់ដាំទៅនឹងបានដាំទៅ។

ក៖ ចាស!

ខ៖ នឹងហើយ

ក៖ ចាសចឹងជីវិត…

ខ៖ នឹងហើយកាលនឹងពេលដែលបានមកពីចំការវិញនឹងបានដាក់ដាំបាយអីចឹងទៅហើយគេបានដាក់ការត្បាញ់ចឹងទៅកាលនឹងនៅក្រោមផ្ទះនឹងតែប៉ុណ្ណឹងនោះទេ។

ក៖ ចាសកាលនឹងជិវិតពេលនឹងវារាងសាមាញ ធម្មតាហើយសម្បាយចិត្តណាម៉ាណ៎។

ខ៖ ចាសធម្មតាចាស

ក៖ មិនដូចជាពេលនឹងវាត្រូវគិតច្រើន ហា ហើយឥឡូវនឹងគិតច្រើនថាពេលរៀនហើយនឹងត្រូវទៅធ្វើអ្វីចាស។

ខ៖ កាលជំនាន់នឹង កាលនឹងនៅជំនាន់ម៉ានឹងអត់មាននរណាគេដែលបានចេះអក្សរនោះទេ។

ការនឹងមិនមានអីរៀននោះទេកាលនឹងអត់មានទេចៅ។

ក៖ ហឺសចឹងអត់សូវជាបានគិតច្រើនទេចឹង។

ខ៖ អត់មានទេកាលនឹងនោះអត់មានដែលបាននឹងគិតថាពេលដែលអញនឹងបានរៀនចប់ហើយនឹងតើអញនឹងត្រូវទៅរៀននៅឯណា ទៅរៀននៅឯនោះអីចឹងអត់នោះទេ។

ក៖ ហឺសៗៗ

ខ៖ អត់ទេកាលនឹងអត់មានទេ!

ក៖ ចាសហើយចឹងកាលនឹងម៉ាជំនាន់នឹងមកម៉ាអត់មានបានចូលសាលាអីសំរាប់រៀននឹងក៏អត់បានចូលដែរម៉ាណេស?

ខ៖ ខ្ញុំ ដូចជាអត់ទេ។

ក៖ ចុះចឹងម៉ាមានបានចេះនឹងធ្វើការអានអក្សរអីនឹងបានដាច់ដែរឬទេចឹង?ដូចជាមានអក្សរបាលីនឹងអក្សរបស់លោកអី?

ខ៖ អត់មានទេចៅនឹង។

ក៖ ចាស!

ខ៖ និយាយរួមទៅនឹងថាអត់តែម្តងទៅ!

ក៖ ចាសហើយចុះម៉ាមានបងនឹងប្អូននៅបរទេសដែលឬទេ?

ខ៖ អត់ទេ!

ក៖ នៅស្រុកក្រៅអីនឹងក៏អត់មានដែរម៉ា?

ខ៖ អត់មានទេបើមានអីនឹងក៏ខ្ញុំនឹងមិនទៅនឹងនេះដែរ កាលនឹងមកនឹងដល់ពេលសព្វថ្ងៃនឹងបាននៅនឹងជាមួយនឹងមីប្អូននឹងហើយគេនឹងត្រឹមតែមកនឹងដែលនឹង។ ខ្ញុំនឹងបាននៅនឹងតែខ្ញុំនោះទេបាននៅនឹងជាង៣០ឆ្នាំហើយបាននៅនឹងតែម្នាក់ឯងដែលបានមកពីអាពតវិញនឹង។

ក៖ ហឺ!

ខ៖ ខ្ញុំបានមកនៅនឹងជាងបាន៣០ឆ្នាំហើយ។

ក៖ អូម៉ា ម៉ាមានមុខរបរជាអ្វីដែរសព្វថ្ងៃនឹង?

ខ៖ ម៉ាអត់មានអីទេសព្វថ្ងៃនឹងចៅអើយមានតែកំប៉ិតកំប៉ុននឹងចឹងកាលនឹងវាបានរស់នឹងបាននៅនឹងផលនឹងហើយកាលនឹងពេលដែលគេបានមកនឹងហើយចឹងគេបាន ជូនលុយអីគេបានជូនកាក់អីនឹងបានបន្តិចបន្ទួចអីចឹងទៅហើយក៏បាននឹងឆ្លៀតសំរាប់យកទៅធ្វើបុណ្យទៅ ខ្លះយកសំរាប់ស៊ីអីចឹងទៅហើយខ្លះទៀតនឹងយកទៅសំរាប់នឹងធ្វើការមើលខ្លួនអីចឹងទៅ។

ក៖ ចាស!

ខ៖ ចឹងខ្លះទៅម៉ាមិនទៅត្អូញត្អែរប្រាប់ដល់ចៅទេម៉ានឹងវាខ្មាស់ណាស់ចឹងៗអីនោះចៅ។

ក៖ ចាស!

ខ៖ ចាស!

ក៖​អូចឹងគេបានជូនបុណ្យអោយម៉ាអីនឹងក្នុង១ថ្ងៃ ដូចជាខែបុណ្យទានអីនឹងមានបងប្អូនគេបានមកលេងមកអីចឹងមកទៅគេបានឃើញម៉ាចឹងគេបានជូនម៉ាទៅ!

ខ៖ចាសគេបានឃើញចឹងគេក៏បានជូនទៅនឹងហើយ!

ក៖ ចាស!

ខ៖ មាននឹងនៅក្នុងខែបុណ្យភ្ជុំរដូវ បុណ្យអីនឹងដែលបានជូនលុយអីចឹងទៅណា។

ក៖ ចាសគេបានជូនម៉ាសំរាប់នឹងទុកធ្វើបុណ្យអីចឹងទៅនឹងសំរាប់អីទៀតចឹងទៅ?

ខ៖ ចាសនឹងហើយសំរាប់នឹងយកទៅធ្វើបុណ្យនឹង នឹងសំរាប់យកទៅស៊ីអីចឹងខ្លះទៅ។វាមិនមែននឹងរកដូចនឹងកំលាំងអីនឹងយើងនោះទេថាចង់ទិញអីក៏ទិញចឹងទៅនោះណា ហើយចង់ស៊ីអីចឹងក៏ស៊ីអីចឹងវាមិនដូចទេ។

ក៖ ចាសត្រូវហើយ ចាស ហើយចុះខ្ញុំឃើញថានៅខាងក្រោយនឹងមានដាំជាចំការចេកម៉ាណេសចុះចំការនឹងម៉ាជាអ្នកដាំណ៎ម៉ាណេស?ហើយក៏..

ខ៖ ចេកម៉ាបានដាំនៅពេលដែលម៉ាមានកាលដែលម៉ានឹងនៅមានកំលាំងនៅឡើយនោះ។

(សំលេងសត្វចាបយំ)

ក៖​ចាសឥឡូវនឹងបានផលហើយ។ហេសៗៗ

ខ៖ បានផលហើយនឹងប៉ុន្តែនឹងវាបានយូរៗបាន១ស្ទង់នឹងនឹងបានផលម្តងនឹងវាមិនទៅស៊ីអីនឹងទៅគ្រាន់នោះទេ។(មានសំលេងសត្តចាបយំ ជិបៗៗៗៗ)

ក៖ ដូចជាដីនៅខាងក្រោយនឹងនៅឆ្ងាយទៀតទេម៉ាឬក៏នៅឆ្ងាយទៀតទេម៉ា?

ខ៖ ដីនឹងគេបានអោយនឹងតែបន្តិចនឹងគេអោយតែប៉ុណ្ណឹងតែមួយក្រវិតនឹង។

ក៖ ម៉ាមានដីនោះសល់ច្រើនកន្លែងដែរឬទេ?

ខ៖ មានដីនៅសលនឹងបាននៅច្រើនកន្លែងតែគេមិនបាននឹងអោយ។

ក៖ គេបានចែកអោយម៉ាតែប៉ុណ្ណឹង។

ខ៖ គេបានចែកអោយក្នុង១ភូមិនឹង។គេបានថាអោយយើងនឹងថាអត់មានកូន។

ក៖ អឺក៏ប៉ុន្តែ

ខ៖ កាលនឹងគេបានថាអោយយើងនឹងថាយើងនឹងវាអត់មានកូន។

ក៖ ហឺចឹងក៏មានដីច្រើនជាងនឹងដែរម៉ាណែស?

ខ៖ ដីនឹងណាបើថានិយាយពីរឿងដីកេរ្តិ៏នឹងកាលនឹងដីរបស់ខ្ញុំនឹងវាមាននឹងនៅដល់ដីនៅឯកោះឯណោះ។

ក៖ ចាសហើយនៅខាងក្រោយនឹងមានមាត់ទឹក?

ខ៖ មានមាត់ទឹកនឹងនៅខាងក្រោយដីនឹងដែរនឹង វាជាដីទន្លេណា។

ក,៖ ហើយឥឡូវនឹងដីនៅនឹងម្តងនឹងវារាងថ្លៃណាស់នឹង។

ខ៖ នឹងហើយឥឡូវនឹងវាមានដីនឹងឡើងថ្លៃណាស់នៅម្តុំនឹងនោះ ហើយទៅបើថានឹងមានដីឯណានឹងលក់ទៅនឹងដូចគេដែលនឹងវាគ្មានបានដីអីសំរាប់នឹងលក់ទៀតនឹង វាមានតែដីនៅបានបន្តិចនឹងសំរាប់នឹងទុកនឹងកប់ខ្លួនរបស់ឯងនឹងនៅពេលដែលសំរាប់នឹងស្លាប់នឹង។

ក៖ ចាសហើយចឹងទៅម៉ាមានបទពិសោធន៏ល្អៗនៅក្នុងជីវិតរបស់ម៉ាដែរឬទេ? ដូចជាពេលដែលម៉ាបាននឹងនឹកឃើញឡើងនឹងវាបានធ្វើអោយម៉ាបានសប្បាយចិត្ត។

ខ៖ មានសព្វថ្ងៃនឹងម៉ាមានតែនឹងធ្វើការនឹកឃើញអ្វីនោះទេម៉ាមានតែមានរឿងណាដែលធ្វើអោយម៉ានឹងនឹកឡើងនឹងសប្បាយចិត្តអីនឹងវាគ្មាននោះទេ ។ ចឹងមានតែពេលដែលនឹងទៅមុននឹងមានតែផ្លូវដែលស្លាប់ទៅនឹងវាបាននឹកឃើញហើយនឹងវាបានធ្វើអោយយើងនឹងឡើងវេទនាមានតែប៉ុណ្ណឹងនោះទេវាគ្មានបាននឹងនឹកឃើញឡើងនឹងទៅសប្បាយអីនឹងវាមិនបានទៅនឹកឃើញនោះទេមានតែម៉ងនឹងឯង។ អត់មានថានឹកឃើញហឺហាអីនឹងវាគឺអត់នោះទេ ហើយបើថាពេលដែលមានលុយទៅនឹងអោយខ្ញុំនឹងយកទៅធ្វើបុណ្យដើម្បីនឹងធ្វើការឧទិកសលអោយទៅវិញចឹង។

ក៖ ចាសពេលដែលម៉ាមានការធ្វើបុណ្យអីចឹងទៅវាបាននឹងជួយម៉ាអោយបានសប្បាយចិត្តដែរចឹង។

ខ៖ ចាសខ្ញុំនឹងធ្វើការធ្វើបុណ្យនឹងដើម្បីនឹងអោយទៅដល់ឪពុកម្តាយជីតាបងប្អូននឹងកូនក្មួយនឹងដែលបានស្លាប់ទៅនឹងទាំងប៉ុន្នាននឹងអោយបានផលនឹងជួយទៅយឹតយោងកុំអោយមានកម្មពាលហើយអោយតែមានក្តីសុខអោយទៅកាន់ទីបរមសុខទៅកុំអោយជួបនឹងប្រទេសជាតិនឹងវាមានអកុសលនឹងចឹងទៀត។

ក៖ ចាសម៉ា

ខ៖ ចាសខ្ញុំមានតែប៉ុណ្ណឹងនោះទេ។

ក៖ ចាសម៉ាម៉ាជាស្រី្តដែលរឹងមាំមែនទែហើយម៉ាមានការតស៊ូមកនឹងរហូត។ ហើយក៏សង្ខឹមដែលថាពេលដែលគេបានស្លាប់សំលេងរបស់ម៉ានឹងហើយយកម៉ាធ្វើជាគំរូកុំអោយចុះចាញ់ កុំអោយអីតែរឹងម៉ាំដូចជាម៉ាចឹងដែលបានខំប្រឹងរហូតមកនឹងហើយម៉ានឹងបានរកត្រូវដូចជាពេលដែលម៉ាបានទំនេរអីនឹងមករហូតមកម៉ានឹងមានការធ្វើបុណ្យអីនឹងដើម្បីសាងបុណ្យកុសលទៀតចឹងទៅណាម៉ា។

ខ៖ ចាសនឹងហើយមានតែប៉ុណ្ណឹងនោះទេ។ចាសយាយនឹងមានតែប៉ុណ្ណឹងនោះទេចៅយាយអត់មានអីនោះទេ។

ក៖ ចាស!

ខ៖ ហើយថាអោយយាយនឹងទៅធ្វើការងារអីនឹងឥឡូវនឹងក៏មិនកើតដែលឥឡូវនឹងនោះ។

ក៖ ចាសត្រឹមត្រូវហើយម៉ា ហើយម៉ាចូលចិត្តស្តាប់បទចម្រៀងដែរឬទេម៉ា?

ខ៖ អូអត់ទេ!

ក៖ កាលពីដើមឡើយនឹងណា!

ខ៖ អូកាលពីដើមមកឡើយនឹងម៉ាចូលចិត្តស្តាប់ការពីនេះមកនឹងដូចថាម៉ានេះមកនឹង!!!

ក៖ ហឺ!!

ខ៖ ហើយកាលនឹងកាលនៅពីដើមមកនឹងម៉ាចូលចិត្តតែដល់ពេលឥឡូវនឹងម៉ាចូលចិត្តស្តាប់បទចម្រៀងអីនឹងម៉ាចូលចិត្ត។

ក៖ ចាសហើយកាលនឹងបទចម្រៀងអីគេដែលដែលម៉ាចូលចិត្តស្លាប់?

ខ៖ ហែសកាលនឹងមិនបានដឹងថាបទអីបទអីនោះទេកាលនឹងនោះ ចៅអើយកាលនឹងយាយមិនបានទៅជាចាំនោះទេកាលនឹងនោះ។

ក៖ ចាសកាលនឹងមានដូចជាលោកតា ស៊ុន ស៊ីសាតនោះ!

ខ៖ ចាសនឹងហើយចៅអើយកាលនឹងដូចថាពេលនឹងចៅនឹងយាយនឹងបានស្តាប់ខ្លះចឹងទៅកាលនឹងនោះមិនថាអត់បាននឹងស្តាប់សោះនោះទេ។

ក៖ ចាស!

ខ៖ កាលនឹងយាយនឹងបានស្តាប់បានខ្លះ!

ក៖ ចាសហើយចុះម៉ាកាលនឹងដូចជាល្បែងអីនោះកាលនឹងដូចជានៅឯក្មេងៗនឹងតើម៉ាចូលចិត្តលេងអីគេខ្លះ?

ខ៖ កាលនឹងពេលដែលនៅក្មេងៗនឹងម៉ានឹងដូចចិត្តលេងនឹងមានដូចបោះអង្កុញអី!

ក៖ ចាសកាលនឹងមានដូចជាល្បែងទាញព្រ័នអីនឹងខ្លះចឹងទៅកាលនឹងនោះ។

ខ៖ ចាស!

ក៖ ចាសចឹងកាលនឹងសប្បាយ!

ខ៖ នឹងហើយកាលនឹងមានតែប៉ុណ្ណឹងនោះទេកាលនឹងនោះពេលនឹងយាយមិនបានដឹងថានឹងមានអីនោះទេកាលនឹងតែយាយកាលនឹងបើថាអោយទៅរាំវង់អីនឹងយាយមិនចេះរាំអីនោះទេ។ ចាសកាលនឹងនៅមួយស្រកររបស់ម៉ានឹងវាមិនមានគេទៅផ្លើតផ្លើននោះទេ។

ក៖ ហឺ!

ខ៖ ទេ!

ក៖ ចាសកាលនឹងនោះបានខ្លាចឪពុកម្តាយ?

ខ៖ ចាសខ្លាចឪពុកម្តាយ!ទៅណាមកណាអីនឹងកាលនឹងមានគេបុណ្យទានអីចឹងហើយកាលនឹងមានគេជួលអីនឹងកាលនឹងមិនបានហ៊ាននឹងទៅដើរមើលនោះទេកាលនឹងនោះព្រោះអីកាលនឹងខ្លាចគេនឹងចាប់។

ក៖ ចាសកាលនឹងមានគេនេះដែលម៉ាដូចជាអសន្តិសុខ?

ខ៖ មានឯណាកាលនឹងនោះកាលនៅជំនាន់នឹងមានការនៅខ្សត់ខ្សោយវាមិនមានដូចនៅជំនាន់ឥឡូវនឹងឯណា!

ក៖ ចាសហើយចឹងកាលនឹងមានដូចជាពេលនឹងបើសិនជាគេនឹងបានដើរលេងយប់ៗអីនឹងមានខ្លាចគេនឹងចាប់?

ខ៖ ចាសខ្លាចគេ កាលនឹងខ្លាចគេនឹងផ្ជាបាយើងណាកាលនឹងខ្លាចគេនឹងធ្វើបាបយើងនឹងចោលទៅណាកាលនឹងចាសស្តាប់បានដែរឬទេ?

ក៖ចាស!

ខ៖ ចាសអានឹងយើងចេះតែខ្លាចចឹងទៅកាលនឹងវានឹងនៅមិនទាន់នឹងធ្វើបាបអីយើងនោះទេប៉ុន្តែកាលនឹងនោះយើងនឹងនៅតែខ្លាចហើយកាលនឹងម្តាយឪពុកយើងនឹងក៏គាត់មិនទៅបណ្តោយអោយយើងនឹងធ្វើអ្វីដែលព្រោះគាត់នឹងចេះតែខ្លាច។ចឹងណា

ក៖ ចាសចឹងកាលនឹងត្រូវហើយម៉ានៅកាលនឹងនោះ ហើយចឹងម៉ានៅជាចុងក្រោយនឹងតើម៉ាមានជាពាក្យពេជ្រអ្វីនឹងសំរាប់នឹងអោយមកនឹងហើយចឹងតើម៉ានឹងមានពាក្យពេជ្យអ្វីដែលនឹងសំរាប់ធ្វើការផ្តាំផ្ញើរដល់ម៉ាចឹងណា!

ខ៖ ឥឡូវនឹងបើយើងនិយាយទៅនឹងគេមិនទៅស្តាប់យើងនោះទេព្រោះអីគេថាអោយយើងនឹងចាស់កំរិល ចឹងហើយនឹងខ្ជិលផ្តាំផ្ញើរណាស់ចឹងហើយខ្ជិលនឹងផ្តាំណាស់តែប៉ុណ្ណឹងចុះ!

ក៖ ចាសចឹងសូមអរគុណដល់ម៉ាដែលបានធ្វើការចំណាយពេលសំរាប់កាលសំភាសន៏១នេះសង្ឃឹមការសំភាសន៏១នេះនឹងជួយដល់ម៉ានៅក្នុងការដូចជានិយាយរឿងពិតហើយនឹងម៉ានឹងអាចអោយនឹអឺដូចជាម៉ាមានមោទណភាពសំរាប់ខ្លួនឯងដែលម៉ាជាមនុស្សម្នាក់ដែលបានភ្លាប់បានជួបនឹងកាលលំបាកមែនទែននៅក្នុងសម័យនោះ ដែលម៉ាបានតស៊ូនឹងមានជីវិតរស់ពីជំនាន់នឹងមកដែលខណៈពេលដែលមានប្រជាជនខ្មែរយើងនឹងច្រើនដែលកាលនឹងដែលពួកគាត់បានឆ្លងកាត់ហើយពួកគាត់និងមិនបានមានជីវិតរស់ដូចម៉ាផង ហើយម៉ាជាស្រ្តីដែលអស្ចារ្យដែលបានខំប្រឹងតស៊ូចិញ្ចឹមកូនហើយម៉ាចាសហើយឥឡូវនឹងម៉ាមានអាយុបាន៧៩ឆ្នាំហើយម៉ាមានបទពិសោធន៏ច្រើនមកនឹងហើយចឹងខ្ញុំសូមសរសើរម៉ាមែនទែន!

ខ៖ ចាស!

ក៖ ចាសអរគុណច្រើនម៉ា!

ខ៖ អឹម!